Valyutani tartibga solish to‘g‘risidagi qonunning yangi tahriri imzolandi

22 oktyabr kuni O‘zbekiston prezidenti «Valyutani tartibga solish to‘g‘risida"gi Qonunining yangi tahririni imzoladi, deya xabar qildi Markaziy bank matbuot xizmati. Mazkur qonun 22 iyulda Oliy Majlis Qonunchilik palatasi tomonidan qabul qilinib, 11 oktyabrda Senat tomonidan ma’qullangan edi.
Qonun O‘zbekiston prezidentining 2017 yil 2 sentyabrdagi «Valyuta siyosatini erkinlashtirishga doir birinchi navbatdagi chora-tadbirlar to‘g‘risida"gi Farmoni ijrosini ta’minlash maqsadida ishlab chiqilgan.
Avvalgi tahrirdan farqli o‘laroq, yangi tahrirdagi Qonun bir qator me’yorlar va mexanizmlar bilan to‘ldirilgan bo‘lib, unda valyutani tartibga solish va valyutani nazorat qilishning asosiy tamoyillari belgilandi. Xususan:
Bundan tashqari, milliy valyutaning mavqeini kuchaytirish maqsadida, davlat bojlari, yig‘imlar va boshqa majburiy to‘lovlar milliy valyutada undirilishi, tovar va xizmatlar uchun narxlar hamda jamiyatlarning ustav kapitaliga qo‘yiladigan minimal talablar faqat milliy valyutada o‘rnatilishi qonun darajasida belgilandi.

Shu bilan birga:
Qonunning yangi tahririda valyuta operatsiyalarining amaliyotdagi mavjud turlari qamrab olindi hamda qonunchilikdagi havola qiluvchi normalar maksimal darajada qisqartirildi va mazkur Qonun to‘g‘ridan-to‘g‘ri amal qiluvchi hujjat bo‘ladi.
Qonun rasman e’lon qilingan sana — 23 oktyabrdan kuchga kiradi.